钦定古今图书集成/理学汇编/字学典/第120卷 > 陆銮：
## 钦定古今图书集成/理学汇编/字学典/第120卷 > 陆銮：

按平湖县志陆銮字克和七岁能诗歌成化闲以善
书征授鸿胪寺序班

===《洪锺》：===按明世说《新语》：洪锺四岁能作大书，宪宗召见，命书
“圣寿无疆”，锺握笔久之不动。上曰：“汝容有不识者乎？”
锺叩头曰：“臣非不识，第此字不敢于地上书耳。”上命
内侍舁几，一挥而就。

按《江西通志》：“锺，字季和，崇仁人。七岁从父起复之京，
有以其所书进者。宪宗见其字画端楷，召见嘉叹，赐
入翰林院读书。年十八，弘治庚戌登进士，除中书舍
人，升礼部员外郎。”